**„Alandlikud pärivad selle ilma õllepudelid“**

Kui me sõja järel väiksed olime

elasime yhe aasta majas

suure kiirtee kõrval. Teisel pool

oli palju saeveskeid ja palgivirnu.

Enamuse ajast oli kuulda

saagimise hääli ja pimedaga

hõõgusid prygipõletid taeva taustal punakalt.

Isa meil polnud ja ema pidi kõvasti tööd rabama.

Õde ja mina saime oma taskuraha

kiirtee veerde visatud

või saeveski kanti jäetud

õllepudeleid kogudes. Alul kandsime

pudeleid riideist kottides ja pappkastides,

aga hiljem leidsime vana lapsevankri

ja kasutasime seda oma pudelite kandmiseks.

Viisime need toidupoodi

ja saime sendi väikeste

ja kaks suurte õllepudelite eest. Peaaegu

iga päev võis meid kohata oma lastevankriga

kiirtee ääres lõnkumas

ja õllepudeleid otsimas.